b"\n_START_ARTICLE_\nStolnica Notre-Dame, Bayeux\n_START_SECTION_\nZgodovina\n_START_PARAGRAPH_\nNa mestu sedanje stolnice, domnevno forum rimskega Augustoduruma, je bila \xc5\xbee v zgodnjem srednjem veku, karolin\xc5\xa1ka predhodnica, ki so jo uni\xc4\x8dili Normani leta 891. Domnevajo, da je bila po ustanovitvi Normandije s strani Rolloja kot prvega vojvode v letu 911, zgrajena karolin\xc5\xa1ka predromanska stolnica. Uni\xc4\x8dena je bila leta 1047 v velikem po\xc5\xbearu v Bayeuxu. Kripta naj bi bila zadnji ostanek predromanske stolnice. Po podatkih iz knjige iz leta 1733 (Histoire sommaire de la ville de Bayeux par M. Chanoine ste Beziers St. Sepulchre & Membre de l'Academie Royale des belles lettres de Caen) naj bi bila prva kapela, v skladu z navodili Svetega Exup\xc3\xa8riusa (\xe2\x80\xa0 ca . 410, \xc5\xa1kod Toulousa), zgrajena v 4. stoletju nad galskim sveti\xc5\xa1\xc4\x8dem. Njegov naslednik, Sveti Regnobert, je zgradil prvo stolnico v 5. stoletju in ustanovil \xc5\xa1kofijo Bayeux._NEWLINE_Posvetitev iz gradnje iz leta 1047, pod \xc5\xa1kofom Hugom III. zgrajene nove \xc5\xa1kofovske cerkve, je potekala 14. julija 1077, vodil jo je Odo iz Bayeuxa, polbrat Viljema Osvajalca. Hkrati je bila zaklju\xc4\x8dena znana tapiserija, ki je bila tukaj obe\xc5\xa1ena do leta 1793 in oznanjala javnosti spomin na Normansko podreditev Anglije._NEWLINE_\xc5\xbde leta 1105 je bila cerkev spet uni\xc4\x8dena med vojno med Henrikom I. in Robertom Curthosejem in kmalu po \xc5\xa1iritvi prezbiterija spet v letu 1160 v po\xc5\xbearu, tako da je dolgo spominjala na veliko gradbi\xc5\xa1\xc4\x8de._NEWLINE_Poleg tega je pribli\xc5\xbeno leta 1180 \xc5\xa1kofa in kapitelj nove stolnice zahteval spremembo v takrat novem gotskem slogu, ki se je pravkar oblikoval v \xc3\x8ele-de-France. Za razliko v bli\xc5\xbenjem Lisieuxu, kasneje pa \xc5\xa1e samostojna \xc5\xa1kofija v Saint-Pierre, stolnica Notre Dame dejansko nikoli ni bila povsem nadome\xc5\xa1\xc4\x8dena z novo stavbo, vendar pa gotizirana do konca 15. stoletja. Predvsem v kripti in podlagi stolpov zahodnega transepta, danes dajejo vpogled v \xc4\x8das pred tem, saj je mnogo starih struktur skritih za gotskim videzom._NEWLINE_Izbruh stoletne vojne pa je prekinil gradbena dela. Cerkev slu\xc5\xbeila v tem obdobju kot trdnjava, v kateri je bil nastanjen garnizon v boju proti Britancem. 1562/63 je cerkev utrpela plenjnje hugenotskih vojakov pod vodstvom veleposestnika Fran\xc3\xa7oisa de Bricquevillea. Relikviariji, okna, orgle in \xc5\xa1tevilni sakralni predmeti so bili izgubljeni. Druga cerkev je bila v po\xc5\xbearu uni\xc4\x8dena leta 1676 in ni bila ponovno zgrajena v naslednjem stoletju. Zgrajena s kupolo iz 18. stoletja je bila slogovno tujek, ki je bil odstranjen \xc5\xbee v naslednjem stoletju._NEWLINE_Z revolucijo leta 1790 je sledilo ponovno ropanje. Tako imenovano svobodno drevo v bli\xc5\xbeini cerkve, ki jo je bilo ponovno zasajeno ve\xc4\x8dkrat od takrat, \xc5\xa1e vedno spominja na tiste \xc4\x8dase._NEWLINE_Tipi\xc4\x8dno za normanske gotske stolpe tukaj predstavlja posebno stati\xc4\x8dno obremenitev stebrov, na katerih so bile leta 1850 ugotovljene razpoke, ker je bila celotna stolnica zgrajena na slabo nosilnih tleh. Z zapletenim odrom je bil stolp dvignjen, izvedena sanacija temeljnih tal vklju\xc4\x8dno s pomoli na kri\xc5\xbei\xc5\xa1\xc4\x8du s temelji, nato pa spu\xc5\xa1\xc4\x8den na te nove temelje. Nekaj let pozneje, v 19. stoletju, je dobil stolp prehod z drugega nadstropja in streho kupole v neogotskem slogu v sedanji obliki. Radikalna re\xc5\xa1itev, ki je predvidevala ru\xc5\xa1enje stolpa, kot je predlagal Eug\xc3\xa8ne Viollet-le-Duc, ni prevladala._NEWLINE_V drugi polovici 19. stoletja je potekala obnova starih orgel iz leta 1597, ki se je vlekla desetletja, ker so imeli cerkev, politika in razli\xc4\x8dni izvajalci razli\xc4\x8dne poglede na sanacijo. Leta 1862 so bile kon\xc4\x8dno obnovljene z izvajalcem Aristide Cavaill\xc3\xa9-Coll. Orgle so bile leta 1970 uradno razgla\xc5\xa1ene za zgodovinsko znamenitost._NEWLINE_Med letoma 1906-1907 je bil na obisku pisatelj Marcel Proust, poznavalec in ob\xc4\x8dudovalec regionalne cerkvene arhitekture, tudi stolnice Notre-Dame. _NEWLINE_Le nekaj kilometrov stran je invazija zavezni\xc5\xa1kih sil junija 1944 ob\xc5\xa1la Bayeux in njegovo stolnico, v nasprotju z ve\xc4\x8dino drugih mest v regiji, brez bombardiranja.\n_START_SECTION_\nArhitektura\n_START_PARAGRAPH_\nStolnica Notre-Dame je danes triladijska bazilika v obliki latinskega kri\xc5\xbea, dolga 96 metrov. Bogato okra\xc5\xa1ena s kipi westwerk pozdravi obiskovalce z ve\xc4\x8djim in dvema manj\xc5\xa1ima portaloma. Ima dva stolpa,s fialama visoka do 75 metrov in glavni stolp visok 95 m.._NEWLINE_Iz gotske fasada (timpanon iz leta 1427) \xc5\xa1trli empora, nad njo so okna s krogovi\xc4\x8djem. Nad njimi je serija desetih figur med mogo\xc4\x8dnimi stolpi._NEWLINE_Transept se pona\xc5\xa1ajo z masivnim okrasjem dvanajstih figur himere, ki varujejo plato deset metrov visoko nad kri\xc5\xbei\xc5\xa1\xc4\x8dem. To dviga osmerokoten, visokogotski transept, ki je nadomestil prej\xc5\xa1njo kupolo. Ladjo in kor podpirajo \xc5\xa1iroki oporniki s slu\xc5\xbeniki okoli oboda._NEWLINE_V notranjosti prevladujejo okrasni ornamenti, kot so cikcak trakovi in vitice v kamnu, medtem ko je figur malo. Bas-reliefi so podobni tistim na jugu Anglije. Nekatere izmed figur, ki so se na\xc5\xa1le, \xc5\xa1e vedno pojavljajo groteskne in zmedene ikonografske predstave._NEWLINE_\xc5\xa0estpolni rebrasti obok svetlobnega nadstropja in triforij stojijo 23 metrov visoko (25 metrov nad kri\xc5\xbei\xc5\xa1\xc4\x8dem) in se raztezajo deset metrov v \xc5\xa1irino. Skozi arkade se lahko vsopa v \xc5\xa1est metrov \xc5\xa1irok o stansko ladjo. Kon\xc4\x8da se s spremljevalnimi kapelami za svoje ustanovitelje iz poznega 13. / za\xc4\x8detka 14. stoletja, stranske stene so iz obdobja romanike._NEWLINE_Transept, \xc5\xbee preoblikovan na za\xc4\x8detku obdobja gotike, odpira prostor do \xc5\xa1irine 37 metrov. Na njegovem severnem koncu prihaja svetloba skozi okna iz 14. stoletja. V ju\xc5\xbeni steni transepta je tudi gotski stranski portal portail du doyen s Thomasom Becketom v timpanonu, ki ka\xc5\xbee \xc5\xbeivljenje svetnika._NEWLINE_V ambulatoriju s kapelami, ki obkro\xc5\xbeajo kor, s svojimi zna\xc4\x8dilnimi koni\xc4\x8dastimi loki, naluknjano rozeto in medaljoni, je preobilica gotske cerkvene arhitekture._NEWLINE_Grobnica je bila zazidana in pozabljena v srednjem veku. Ponovno so jo odkrili \xc5\xa1ele v 15. stoletju. To dejstvo je verjetno prispevalo k temu, da je ohranila prvotno obliko. Pribli\xc5\xbeno dve vrsti stebrov s poenostavljenimi korintskimi kapiteli, nad njimi se razteza romanski kri\xc5\xbeni obok. Oboki nad kapiteli so okra\xc5\xa1eni z oker risbami angelov z glasbili. Obstajajo tudi pisane freske na stenah._NEWLINE_Ob zgradbi stolnice, na severni strani, stoji knji\xc5\xbenica. Tudi sosednja kapiteljska dvorana ima izjemen mozaik. Oba prostora sta odprta za javnost z omejenim dostopom.\n_START_SECTION_\nDimenzije\n_START_PARAGRAPH_\nGlavna ladja: vi\xc5\xa1ina 23 metrov, \xc5\xa1irina 10 metrov, dol\xc5\xbeina 96 metrov_NEWLINE_Stranski ladji: \xc5\xa1irina 6 m_NEWLINE_Stranski kapeli: \xc5\xa1irina 5 metrov_NEWLINE_Transept: \xc5\xa1irina 10 metrov, dol\xc5\xbeina 37 metrov_NEWLINE_Zahodni stolp: 70 metrov_NEWLINE_Stolp na kri\xc5\xbei\xc5\xa1\xc4\x8dem: pribli\xc5\xbeno 95 metrov\n_START_SECTION_\nOrgle\n_START_PARAGRAPH_\nStolnica ima dvoje orgel, ki sta bili zgrajeni pod vodstvom graditelja Cavaill\xc3\xa9-Coll: velike orgle v zahodni empori so iz leta 1862, orgle v koru so iz leta 1861._NEWLINE_Zgodovina orgel sega v 16. stoletje. Prvi instrument je bil uni\xc4\x8den leta 1562 od Hugenotov, drugi instrument je bil zgrajen leta 1597 s 36 registri, \xc5\xa1tirimi manuali in pedalom. Te orgle je bilo leta 1838 potrebno popraviti. Po nekaj popravilih in spremembah, je bil instrument dokon\xc4\x8dno obnovljen leta 1862. Medtem so bile \xc5\xbee zgrajene nov orgle v koru. Te imajo tri manuale in pedala ter 43 registrov. Delujejo mehansko.\n_START_SECTION_\nZvonovi\n_START_PARAGRAPH_\nStolnica ima 15 zvonov._NEWLINE_\xc5\xa0tirje zvonovi imajo liturgi\xc4\x8dno obliko, in so razdeljeni po 2 para na dva zahodna stolpa. V jugozahodnem stolpu visijo \xc5\xa1tirje manj\xc5\xa1i zvonovi. Severozahodni stolp nosi dva Boursona, imenovana tudi Tr\xc3\xa9mondes.  Leta 2014 sta bila zvonova dodana ob sedemdeseti obletnici po\xc4\x8dastitve Operacije Overlord in so prvi\xc4\x8d pozvonili 14. junija."